राजस्थान विश्वविद्यालय छात्र संघ चुनाव को लेकर आई बड़ी खबर - प्रवक्ता.कॉम | Pravakta
राजस्थान विश्वविद्यालय छात्र संघ चुनाव को लेकर आई बड़ी खबर
नई दिल्ली : राज्य में छात्र संघ चुनावों में राजस्थान विश्वविद्यालय तथा कुछ अन्य विश्वविद्यालयों एवं कॉलेजों में युवा मतदाताओं ने सत्तारुढ़ भारतीय जनता पार्टी (भाजपा) समर्थित अखिल भारतीय विद्यार्थी परिषद (एबीवीपी) तथा प्रमुख विपक्ष कांग्रेस समर्थित राष्ट्रीय छात्र संघ (एनएसयूआई) को नकारते हुए निर्दलीय उम्मीदवारों पर विश्वास जताया हैं।छात्र संघ के आज जारी परिणाम के अनुसार राजस्थान विश्वविद्यालय के छात्र संघ के चुनाव में एनएसयूआई के बागी प्रत्याशी निर्दलीय विनोद जाखड़ अध्यक्ष निर्वाचित हुए है। विनोद जाखड़ ने 4321 मत लेकर 1860 वोटों के अंतर से जीत हासिल की। इसी तरह उपाध्यक्ष पद पर एबीवीपी की बागी एवं निर्दलीय उम्मीदवार रेणू चौधरी तथा निर्दलीय आदित्य प्रताप सिंह महासचिव चुने गये हैं जबकि संयुक्त सचिव पद पर एबीवीपी की प्रत्याशी मीनल शर्मा जीती हैं।इसी तरह कोटा विश्वविद्यालय में चार प्रमुख पदों पर निर्दलीय उम्मीदवारों ने बाजी मारी। इनमें अध्यक्ष पद पर चन्द्रशेखर नागर, उपाध्यक्ष के लिए आकाश शर्मा, महासचवि के लिए दीपक सुमन तथा संयुक्त सचिव के लिए समीक्षा चुनी गई। बीकानेर में गंगासिंह विश्वविद्यालय में भी निर्दलीय का दबदबा रहा और सीमा राजपुरोहित अध्यक्ष, राकेश शर्मा उपाध्यक्ष,नेहा राजपुरोहित महासचिव तथा कनीदान पुरोहित संयुक्त सचिव चुने गये। कोटा की राजकीय विधि महाविद्यालय में भी निर्दलीय बुद्धराज अध्यक्ष निर्वाचित घोषित हुए।
Previous डूसू चुनाव 2018 :कड़ी सुरक्षा के बीच कॉलेजों में मतदान शुरू
Next आज तोड़ेंगे हार्दिक पटेल अपना आमरण अनशन,जारी रहेगा आंदोलन